cyanic-selkie/wikianc huggingface dataset:
Kontorbelysning
Kontorbelysning brukes ofte som betegnelse på lyssetting av kontorer, kontorlandskap og tilhørende arealer som møterom og korridorer. Denne typen belysning skiller seg ut fra annen belysning ved at det her er arbeidslys som skal ha riktig retning og styrke, samtidig som det skal ha estetisk god utforming, være energiøkonomisk og ha rett fargetemperatur. Kontorbelysning deles oftest inn i to hovedgrupper: grunnbelysning og plassbelysning.
Grunnbelysningen er den belysningen en trenger for å lyssette selve lokalet. Eksempler er 18 W tradisjonelle lysrør i tak og vegger, eller halogenbelysning. Grunnbelysning har normalt en lysintensitet på 200 til 500 lux.
Plassbelysning er lys som er plassert slik at det er leselys for den enkelte og som har lokal av/på-bryter eller dimmefunksjon. Plassbelysning har normalt en lysintensitet på 500 til 1000 lux.
I senere tid er det også kommet inn effektbelysning som stemningslys, lys med beroligende effekter. Dette er LED-baserte vegger, delvegger o.l. Akrylplast kombinert med RGB- og DMX-kontrollere gjør at en kan lage fargespill på en hel vegg eller deler av en vegg. Dette har ofte en behagelig og beroligende effekt på et ellers stresset arbeidsmiljø.
661 Cloelia
661 Cloelia er en hovedbelteasteroide og et medlem av asteroidefamilien Eos. Den ble oppdaga den 22. februar 1908 av Joel Hastings Metcalf fra Taunton i Massachusetts, USA. Cloelia er en kvinne fra en romersk legende.
Wiehengebirge
Wiehengebirge er et skogkledd høydedrag som løper i øst-vestlig retning på grensa mellom de tyske delstatene Niedersachsen og Nordrhein-Westfalen. Høydedraget strekker seg fra nord for byen Osnabrück i vest til Minden i øst. Wiehengebirge regnes som det nordligste av de tyske Mittelgebirge.
Hole in the Sky 2004
Hole in the Sky-festivalen ble arrangert i Bergen for femte gang i 2004.
Berlinblokaden
Berlinblokaden (på tysk kalt Berlin-Blockade eller Erste Berlin-Krise) refererer til da Sovjetunionen blokkerte alle vestmaktenes innfartsveier til Vest-Berlin mellom 24. juni 1948 og 12. mai 1949, i et forsøk på å presse vestmaktene til å avskaffe den tyske mark i Vest-Berlin. Det var en av de største krisene under den kalde krigen, og kom til å sette sterkt preg på vestlig sikkerhetspolitikk i tiårene som fulgte.
Bakgrunnen til berlinblokaden
Etter andre verdenskrig delte Sovjetunionen og vestmaktene (Frankrike, Storbritannia og USA) (vest-)Tyskland mellom seg i okkupasjonssoner. De vestlige delene, det senere Forbundsrepublikken Tyskland (Vest-Tyskland), ble okkupert av og senere alliert med Vestmaktene, mens den østlige delen, den senere Tyske demokratiske republikk (DDR) ble okkupert av Sovjetunionen. Som resten av Tyskland ble Berlin også delt i fire soner. De vestlige bydelene var kontrollert av USA, Storbritannia og Frankrike og de østlige av Sovjetunionen. På det viset ble Vest-Berlin liggende dypt inne i sovjetokkupert Øst-Tyskland, uten direkte land- eller sjøvertsforbindelse med Vest-Tyskland.
Delingen var opprinnelig planlagt å være midlertidig, men de voksende ulikhetene mellom Sovjetunionen og vestmaktene hindret en gjenforening. USAs president Harry S. Truman avviste den sovjetiske lederen Josef Stalins krav om «krigserstatninger» fra den vestligkontrollerte delen av Tyskland til Sovjetunionen. 23. juni 1948 ble det foretatt en valutareform for å stanse inflasjonen i Vest-Tyskland. Stalin protesterte sterkt mot valutareformen, og krevde at valutareformen skulle oppheves. I et forsøk på å presse Vesten til å godkjenne Sovjets krav, ble alle innfartsveier til Vest-Berlin blokkert.
Luftbroen
Vestmaktene svarte med å fly inn forsyninger, selv om general Lucius D. Clay opprinnelig hadde foreslått å angripe russerne på bakken. Etter et knapt års blokade, som på grunn av luftbroen forble resultatløs, gav Stalin opp. Situasjonen i Berlin gjorde sterkt inntrykk i vestlige land og ble et av de fremste symbolene på den kalde krigen.
Blokaden ble en forsterkende faktor for de vest-alliertes tanker om etablering av en tysk stat i vest. Den 23. mai 1949, kun elleve dager etter opphevelsen av blokaden, ble de vestlige sonene slått sammen til Forbundsrepublikken Tyskland (Vest-Tyskland). Som svar på dette ble den sovjetiske okkupasjonssonen til Den tyske demokratiske republikk (Øst-Tyskland). Tyskland ble delt, og de to nyopprettede statene havnet på hver sin side i den kalde krigen. Mere lokalt i Berlin gav blokaden anstøtet til oppbyggingen av matlager og andre reserver, for å ta brodden av en mulig ny blokade. Oppbyggingen av disse reservene ble delvis utført ved at man forlenget luftbroen i en litt redusert form til slutten av september. Disse reservene, som i Berlin ble kalt «Senatsreserve» med referanse til bystyrets navn, ble så opprettholdt i hele den tiden Berlin forble en delt by.
Seymour Skinner
W. Seymour Skinner er en figur i TV-serien The Simpsons som blir gitt stemme av Harry Shearer.
Skinner er rektor ved Springfield barneskole og bor fremdeles sammen med sin mor Agnes Skinner, noe som til tider har gitt ham trekk som minner om Norman Bates i Alfred Hitchcocks film Psycho. Skinner tjenestegjorde som sersjant i U.S. Army Special Forces i løpet av Vietnamkrigen, hvor han har blitt tatt til fange av Viet Cong i slaget ved Khe Sanh, og har tilbrakt tre år som krigsfange, og utviklet posttraumatisk stresslidelse. Han ble også ganske bitter over behandlingen han og andre krigsveteraner fra Vietnam-krigen fikk etter at de kom tilbake til USA. Men i 1997, i sesong 9, ble det avslørt at Skinners egentlige identitet var Armen Tanzarian. Han ble tvunget inn i den amerikanske hæren under Vietnamkrigen.
I Vietnam møter Armen den virkelige sersjant Seymour Skinner, som han blir venn med. Når sersjanten blir meldt savnet og antatt drept i krigen, vender Armin tilbake til Springfield for å informere Skinners mor, Agnes om dødsfallet. Men hun tar bevisst feil av ham for sønnen Seymour, så Armin overtar hans identitet, og følger Skinners drøm om å begynne som rektor ved den lokale barneskolen. Det viser seg at den virkelige Seymour Skinner fremdeles lever tross alt, og vender for en kort stund tilbake til Springfield for å ta over sin rettmessige plass som rektor ved Springfield barneskole. Men han viser seg håpløst upopulær, og hele Springfield ønsker å kaste den virkelige Skinner ut av Springfield. Men i senere sesonger går seriens kontinuitet tilbake til den opprinnelige historien om Seymour Skinner som Agnes sin biologiske sønn. I løpet av sesong 29 vises også et klipp om tenåring Seymour som bor sammen med Agnes, før han begynte ved college. En dommer tildømte imidlertid Tanzarian Skinners «navn, fortid, nåtid, fremtid og mor» og forbød all fremtidig omtale av hans egentlige identitet, selv under tortur.
Bortsett fra et kortvarig forhold til Marge Simpsons søster Patty Bouvier, er det meste av Skinners kjærlighetsliv fokusert på lærer Edna Krabappel. Han og Edna kysser i studenten Martin Prince sitt lekehus, etter at de ble invitert til en bursdag der, og dette blir oppdaget av Bart. Skinner mister jobben, sammen med Edna, når Inspektør Chalmers får høre om forholdet deres av politi-sjefen Clancy Wiggum, hvoretter Skinner og Edna låser seg inne på skolen sammen med Bart Simpson som krever at de får jobbene deres tilbake. Etter at Skinner blir gjeninnsatt som rektor, har han og Edna et forhold i flere år - og blir forlovet. Men de avbryter senere bryllupet. Selv om forholdet i dag ligger på is, er det ting som tyder på at de fremdeles har romantiske følelser for hverandre. Skinner er også medlem av den lokale avdelingen av Mensa.
Seymour Skinner opptrådte for første gang i den første episoden i 1989.
Southport FC
Southport F.C er en engelsk fotballklubb som ble grunnlagt i 1881 i Southport, Merseyside. Klubben spiller i Conference National (Blue Square Premier). De havnet på 21.-plass i sesongen 2010-11 og skulle egentlig ha rykket ned, men fikk bli i Conference national i og med at Rushden & Diamonds måtte trekke seg. Klubben spilte i den engelske fotballigaen fram til 1977, og ble da stemt ut og erstattet av Wigan. De ble da den siste klubben som ble valgt ut av ligaen før den ordningen ble avviklet på 80-tallet.
AS Marsala Calcio 2000
AS Marsala 2000 var en italiensk fotballklubb fra Marsala som gikk konkurs etter sesongen 2004–05. Den ble opprinnelig grunnlagt i 1912 som Sport Club Marsala, og ble reetablert som Associazione Sportiva Marsala Calcio 2000 etter konkurs og nedrykk fra serie C1 i 2000.
Noord-Brabant
Kommuner
Noord-Brabant er i dag (2017) inndelt i 64 kommuner. Tidligere har det vært flere, men etter en rekke kommunesammenslåinger i 1990-'99 har antallet sunket sterkt. De nåværende kommunene er:
Loom
Loom er et eventyrspill utgitt i 1990 av Lucasfilm Games (nå kjent som LucasArts). Det er det fjerde spillet som bruker spillmotoren SCUMM. Utviklingen av spillet ble ledet av Briant Moriarty som tidligere hadde jobbet hos Infocom, hvor han hadde laget spill som Wishbringer (1985), Trinity (1986) og Beyond Zork (1987).
Spillmekanismer
Spillet er annerledes enn alle andre eventyrspill fra LucasArts. Loom er basert på en alvorlig og kompleks fantasy-historie. Det har også et eksperimentelt brukergrensesnitt hvor man har fjernet alt det som er vanlig i andre eventyrspill, slik som interaksjon med andre personer og omgivelsene og objekter man kan plukke opp.
Spilleren styrer Bobbin Threadbare som påvirker omgivelsene og andre personer ved å spille fire noter lange melodier med en håndtein. Hver melodi har en viss effekt, for eksempel åpne noe eller å se i mørket. Spilleren lærer melodiene ved å se på objekter som har evner Bobbin kan tilegne seg. Hvis man ser på en væske som farger ting grønt, så får man en melodi som man kan bruke til å farge andre ting grønt.
Noen melodier kan reversere effektene de har ved å spille de baklengs, mens andre melodier, slik som frykt, er palindromer og kan derfor ikke spilles baklengs. Når man begynner spillet kan man bare bruke notene C, D og E, og man lærer flere noter etter hvert som man avanserer i spillet. Den siste noten er C '  (høy C). Alle notene har lik varighet.
Spillet har tre vanskelighetsgrader, practice, normal og expert. I expert er ikke tonene merket av på staven, slik at man må spille og lese notene etter gehør og etter hvilken del av staven som lyser opp. I den originale versjonen ble spillere som spilte på expert belønnet med en sekvens som de to andre vanskelighetsgradene ikke viser. CD-ROM-versjonen viser denne scenen uansett hvilken vanskelighetsgrad man velger.
Prolog
Hendelsene i spillet skjer etter et 30 minutter langt hørespill som var inkludert på kassett med diskettversjonen av spillet og på CD med CD-ROM-versjonen av spillet. Hørespillet forteller om «Age of the Great Guilds» oppstod da menneskene prøvde å få kontroll over naturen. Det blir ikke sagt at verdenen i spillet er vår egen, men mange tror at hendelsene i spillet skjer langt inn i fremtiden siden årstallet i spillet er 8004. Folk kom sammen og dannet bystater. Det ringe lauget for veverne etablerte seg som herrer over vevd tøy, og de trancenderte over vanlig stoff og begynte til slutt med å veve finurlige mønstre inn i selve virkelighetens oppbygning. De ble forfulgt for sitt hekseri og de endte opp med å kjøpe en øy langt ute på haved som de kalte Loom.
Lady Cygna Threadbare blir introdusert som en sørgende mor som ber de eldre om å bruke kraften fra vevstolen til å ende lidelsene blant veverne. Deres antall minker og deres sæd er ufruktbar. De eldre – Atropos, Clotho og Lachesis – irettesetter Cygna og forteller henne at de kan ikke leke guder. Cygna klarer likevel å få kontroll over vevstolen uten at de eldre vet om det og planter en grå tråd der. I vanvare ender hun opp med å dra et spedbarn ut av veven, noe som gjør de eldre sinte. Hun gir barnet til Dame Hetchel, en gammel tjener, og aksepterer sin straff. De eldre spiller trancendensmelodien og hun forvandles til en svane. De forviser henne fra mønstret (som de kaller den virkelige verden). Hetchel kaller barnet for Bobbin og tar vare på ham. Bobbin blir fryst ut av resten av veverne. De eldre merker at den gråe tråden har kastet mønstret inn i kaos og vevstolen forutser at mønstret vil løse seg opp. På grunn av dette forbyr de eldre Bobbin å lære seg det lauget kan inntil en beslutning kan tas på Bobbins 16. bursdag. Hetchel trosser de eldre og lærer opp Bobbin i hemmelighet. Det er her spillet begynner.
På sin 17. bursdag blir Bobbin innkalt til de eldre for å bestemme hans skjebne. Først så spiller de transcendensmelodien for å straffe Hetchel og en svane kommer. Svanen spiller melodien for hele landsbyen på øya og alle sammen blir forvandlet til svaner og flyr vekk gjennom en revne i himmelen.
Hetchel, som er nå en svaneunge, sier til Bobbin at svanen, som besøker ham hvert år på hans bursdag, har kommet for å redde veverne fra den Tredje Skyggen som holder på å dekke verden. Bobbin prøver så å følge svaneflokken og han møter andre laug og flere karakterer. Glasskaperne, gjeterne og smedene er de andre laugene som Bobbin møter på. En prest, som er etter spåkulen fra glasskaperne, sverdet fra smedene og produktene som gjeterne lager, tar Bobbins håndtein slik at han kan ta over verden med en hær av vandøde, og slik oppfylle profesiene.
Tekniske detaljer
Spillet ble opprinnelig utgitt på disketter for DOS. Denne versjonen hadde EGA-grafikk og den ble senere utgitt for Amiga, Atari ST og Apple Macintosh. Spillet ble utgitt på nytt i 1993 på CD-ROM med VGA-grafikk og stemmer for alle personene. Denne versjonen, minus stemmene og med noen andre forandringer, ble også utgitt for den japanske FM Towns. Alle disse versjonene kan i dag spilles på mange forskjellige plattformer ved hjelp av ScummVM.
CD-versjonen hadde, i tillegg til forbedret grafikk, forkortet dialog og manglet flere elementer fra diskettversjonen, slik som nærbilder i dialogsekvensene. Disse var mest sannsynlig tatt vekk fordi synkronisering av munnbevegelser til CD-lyd var vanskelig, eller umulig, men av en eller annen grunn noe skaperne mente nærbilder måtte ha. Disse nærbildene finnes dog i ressursfilene til spillet (med ordene «Loom sucks» skrevet over et av ansiktene ). Det blir påstått av utviklerne av spillet at en del av dialogen måtte fjernes på grunn av plassbegrensningene på CD-en. Det er likevel mye plass igjen, selv om all lyden er lagret som CD-lyd. Mest sannsynlig så ble dette gjort på grunn av mangel på kunnskap og erfaringer når det gjelder CD-formatet hos Lucasfilm Games — - dette er dog bare spekulasjon.
En vedholdende og vanlig misforståelse er at Orson Scott Card enten skrev den originale dialogen eller skrev den om for CD-versjonen. Dette er basert på det faktum at hans navn finnes i rulleteksten. Card sier dog på sin hjemmeside at dette ikke er sant. Moriarty inkluderte navnet hans i rulleteksten fordi Card hadde positivt kommentert spillet under en prøvevisning.
På grunn av en lisensavtale med (nå nedlagte) Mindscape, er ikke CD-ROM-versjonen til salgs lengre. Diskettversjonen ble solgt i lang tid etter utgivelsen på hjemmesiden til LucasArts, men den har nå blitt fjernet.
Musikk
Hørespillet som ble inkludert i originalutgaven av spillet hadde musikk komponert av Jerry Gerber. Mesteparten av skuespillerne fra hørespillet spiller også de samme personene i CD-versjonen av spillet.
Musikken i spillet består av utdrag fra Svanesjøen og andre stykker av Tchaikovsky. Disse er lagret som CD-lyd på CD-versjonen. De andre versjonene har musikken enten i MIDI-format (PC) eller plattformspesifikke format. PC-versjonen støttet PC-speaker og AdLib og LucasArts ga senere ut en patch som la til støtte for Roland MT-32. I boksen til spillet var det lagt med en notis som sa at patchen ville bli tilgjengelig for nedlasting snart.
I boksen var det også med en illustrert notisbook kalt The Book of Patterns, som visstnok tilhørte en av lærlingene i spillet. I denne kunne man skrive ned de forskjellige melodiene man lærte i spillet. Den beskrev også melodier som ikke fantes i spillet og interessante historier forbundet med hver melodi. Det var anbefalt å skrive ned melodiene med blyant siden de ble forandret hver gang man startet spillet på nytt.
Melodiene
Melodiene fungerer på samme måte som trolldom i andre eventyrspill, bortsett fra at Bobbin kan bruke de så ofte han ønsker og så lenge han har håndteinen sin. Vevstolen på Loom Island kan spille tilbake den siste melodien som har blitt spilt i dens nærvær (bortsett fra de Bobbin spiller), og det kan hjelper spilleren til å huske eller å skrive ned melodiene. Det er ganske mange melodier Bobbin kan lære.
Interne spøker
En ødelagt plate, som finnes i det uoffisielle spillet Maniac Mansion Deluxe, er merket Loom Soundtrack. Når spilleren setter på platen kan man hører musikken fra innledningen til Loom.
Space Quest IV har en databutikk hvor hovedpersonen kan se på bokser for mange parodier av ekte spill. En av den er Morian Brianarty's BOOM, «the easiest game ever; no commands, no inventory, no puzzles, no characters, no plot» og så videre.
ISO 3166-2:IQ
ISO 3166-2:IQ er Iraks del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Irak er det definert koder for 18 guvernementer.
Hver kode består av to deler, atskilt av en bindestrek. Første del er IQ, ISO 3166-1 alfa-2-koden for Irak. Andre del er to bokstaver.
Gauldalsraset
Gauldalsraset var et sand- og grusras og en påfølgende flomkatastrofe i Gauldalen i Sør-Trøndelag i midten av september 1345. Raset og oversvømmelsen betegnes ofte som norgeshistoriens største naturkatastrofe. Skredet gikk 3 km ovenfor Støren stasjon og demmet opp elven i 33 meters høyde slik at det ble dannet en 14 km lang innsjø. Da demningen brast feide vannet og leirslammet med seg 45 gårder og flere kirker. Minst 250 mennesker omkom. Øysanden ble større på grunn av alt slammet som la seg opp.
St. Jacek kirke i Warszawa
St. Jacek kirke (polsk Kościół św. Jacka) er en kirke ved Freta-gaten i Nybyen i Warszawa. Den utgjør en del av et dominikansk klosterkompleks.
Gauldalsraset
Forløp
Ifølge islandske kilder skal skredet ha gått 14. september 1345. Det finnes ikke mange kilder fra denne tiden som nevner raset, men den første kilden, som er skrevet tre år etter raset, og to andre kilder inneholder informasjon om hendelsen. Også muntlig tradisjon og geologiske tolkninger har bidratt til å forklare hendelsen.
Ifølge de gamle kildene gikk raset ved Kvasshylla, eller Haga gård, tre kilometer nord for Støren. Raset demte opp Gaula og dannet en innsjø som strakte seg 14 kilometer opp i dalen til Bones. Oppover dalen ble 25 gårder oversvømmet og helt ødelagt. Til slutt raste demningen, som må ha vært mellom 30 m og 40 m høy, og store mengder løsmasser og vann oversvømte dalen helt ned til Melhus. Over 50 gårder og sju kirker skal ha blitt ødelagt av raset og oversvømmelsen, og over 500 mennesker omkom.
Professor Kåre Rokoengen ved NTNU påviste i 2000 at raset hadde kommet østfra, der minst fire små vatn eller tjern i Langdalen i 300 m høyde brøt seg gjennom sin naturlige dam og fylte Gaula med sand og grus sør for der Håggåbrua er i dag, og der Håggåtunnelen går på E6. Beregningene viser at raset måtte ha vært på minst 45 millioner kubikkmeter hvis det er sant at innsjøen strekte seg helt opp til Bones. Demningen må ha vært minst 33 m høy for at innsjøen skulle ha strukket seg så langt opp i dalen. Gauldalsraset var ikke like stort som Verdalsraset, men mange flere omkom i Gauldalen.
St. Jacek kirke i Warszawa
Historie
Kirken ble bygd i årene 1603–1639 i barokkstil av dominikanerordenen, sannsynligvis etter tegninger av Giovanni Trevano. Under Warszawaoppstanden under andre verdenskrig ble kirken og klosteret brukt av de polske styrkene som feltsykehus. Kirken ble jevnet med jorden av tyskerne i 1944, og senere gjenoppbygd i årene 1947–1959 under ledelse av Halina Smólska.
Gauldalsraset
Forløp
Det har vært hevdet at raset var et leirras, men en avhandling publisert i 2001 påviser at det var sand og grus som raste ut.
Fylkesvei 4190
Fylkesvei 4190 går mellom Meland og Bryggeså i Hægebostad kommune.
Frem til 2019 hadde veien betegnelsen fylkesvei 758 (Vest-Agder).
Tore Gjelsvik
Tore Gjelsvik (født 7. september 1916 i Bodø, død 23. januar 2006) var en norsk geolog, forsker og direktør for Norsk Polarinstitutt. Under andre verdenskrig spilte han en sentral rolle i den norske motstandsbevegelsen.
Utdannelse
Gjelsvik var utdannet cand.real ved Universitetet i Oslo. Han ble dr.philos i 1953.
Motstandsbevegelsen under 2. verdenskrig
Under den tyske invasjonen av Norge i 1940 deltok han i kampene i Østfold. Gjelsvik var blant de første som organiserte motstandsgrupper i det okkuperte Norge. Han innehadde en sentral posisjon i Sivorg og hadde kontakter med Milorg og XU. I 1943 ble han medlem av Koordinasjonskomiteen (KK) og etterhvert leder for KKs sekretariat. Han var også sentral i utgivelsen av den illegale avisen Bulletinen.
Under den tyske opprullingen av motstandsorganisasjonene i 1944 arbeidet Gjelsvik med å sikre og gjenopprette kontaktnettverkene. Han spilte en viktig rolle i kampen mot Arbeidstjenesten, der han var pådriver for en mer aktiv innsats fra motstandsbevegelsen. Høsten 1944 var han en av bare fire gjenværende medlemmer av KK. Den 22. januar 1945 ble han skutt i skulderen av Statspolitiet da han flyktet fra sin dekkleilighet i Drammensveien 115 B. Han fikk samme natten legehjelp av lege Helland-Hansen i Sorgenfrigaten før han flyktet over grensen til Sverige. Han var kort tid etter tilbake i Norge og deltok sammen med Alf Sanengen fra KK i Hjemmefrontens Ledelse. Etterhvert ledet han også HLs sekretariat.
Etter krigen
Gjelsvik arbeidet som geologisk konsulent i perioden 1945–1952 og statsgeolog fra 1952 til 1959. I denne perioden hadde han også engasjement for FN. Han var direktør for Norsk Polarinstitutt fra 1960 til han gikk av med pensjon i 1983. Under hans ledelse ble norsk forskning i Antarktis og arbeidet innen Scientific Committee on Antarctic Research (SCAR) en viktig del av Polarinstituttets arbeid. Han var president i SCAR fra 1974 til 1978.
Gjelsvik hadde en sentral rolle i oppbyggingen av Norges Hjemmefrontmuseum og ledet museets råd fra 1964 til 1973. Han deltok aktivt i utviklingen av museet frem til Staten overtok driften i 1995.
Tore Gjelsvik var medlem av Det Norske Videnskaps-Akademi fra 1974.
Gjelsvikfjella i Antarktis er oppkalt etter Tore Gjelsvik.
Yarkand (elv)
Yarkand (kinesisk: 叶尔羌河; pinyin: Yèěrqiāng Hé; uigurisk:يەكەن دەرياسى) er ei elv i den autonome provinsen Xinjiang i vest-Kina. Den er omtrent 970 km lang.
Yarkand er det lengste tilløpet til elva Tarim, og har sitt utspring i Karakorum-passet mot grensen til Kashmir. Derfra renner den i nordøstlig retning gjennom høyfjellene, og renner deretter ned i den vestligste delen av Tarimbekkenet. Den passerer gjennom byen Yarkand, som ligger på 1 270 meters høyde og er oppkalt etter elva, og derfra mot nordøst gjennom den nordvestlige delen av ørkenen Taklamakan, hvor Yarkand løper sammen med elva Kashgar (Kaxgar). Etter samløpet renner elva videre mot nordøst, og rundt 370 km lengre nede, sør for byen Aksu renner Yarkand sammen med elvene Aksu og Khotan (Hotan), og danner ved dette samløpet elva Tarim.
Fra Yarkandelva rant det på 1950-tallet årlig 1-1,5 milliarder m³ vann inn i Tarim, men fra 1979 av har det bare sporadisk kommet vann fra Yarkand inn i Tarim. Som en konsekvens av dette var 59 % av poppelbestanden ved Tarim-elva død innen 1993.
Bjørn West
Bjørn West kan ha flere betydninger:
Gore Verbinski
Gregor Verbinski (født 16. mars 1964) er en amerikansk filmregissør og skribent.
Karriere
I begynnelsen av sin karriere laget Verbinski musikkvideoer for band som Bad Religion og Monster Magnet. Han jobbet da for Palomar Pictures. Dette var litt på grunn av at han selv var med i et punkband på denne tiden. Etter hvert gikk Verbinski over til reklamebransjen, og jobbet med blant andre Nike, Canon, Skittles, Coca-Cola og United Airlines.
Verbinski har Bachelor of Fine Arts fra UCLA i 1987.
I 1996 gav han ut sin første kortfilm, The Ritual, som selv hadde skrevet og regissert. Året etter kom hans første suksess, filmen Mouse Hunt.
Nyinnspillingen av The Ring som kom i 2002 gjorde det stort og tjente inn over 200 millioner dollar verden over.
Verbinskis største suksess kom i 2003 med filmen Pirates of the Caribbean: The Curse of the Black Pearl ble promotert, og den spilte inn mer enn 600 millioner dollar. Hans neste film, The Weather Man (2005), med Nicolas Cage ble ingen kommersiell suksess.
Verbinski regisserte også de to første oppfølgerne til Pirates of the Caribbean, Pirates of the Caribbean: Dead Man's Chest (2006) og Pirates of the Caribbean: At World's End (2007).
St. Florian og St. Mikael katedralbasilika
St. Florian og St. Mikael katedralbasilika (Bazylika katedralna św. Floriana i św. Michała) er en katedral i bydelen Praga i Warszawa.
The Singles: 1984–2004
The Singles: 1984–2004 er a-has andre samlealbum og ble utgitt 29. november 2004 på Warner Bros. Records.
St. Florian og St. Mikael katedralbasilika
Kirken er en treskipet basilika med transept. Den har to høye tårn (75 m), og et tredje lavere tårn. Frontelevajsonen er bygd i rå murstein og dekorert med mosaikker over inngangene. Kirkens form knytter an til den såkalte masoviske gotikk eller Wisła-gotikk, og regnes som et av de fremste verk innen polsk sakralarkitektur.
Historie
Kirken ble reist i årene 1887–1904 etter tegninger av Józef Pius Dziekoński, som selv betraktet den som sitt livsverk. Kirken ble pyntet innvendig med mauretanske polykromier av Strzałecki-brødrene, og plassert ved Veteranplassen attmed Pragas kommunikasjonsknute. Den skulle utgjøre en motvekt til St. Maria Magdalena ortodokse kirke og flere andre bygninger til den tsaristiske administrasjonen.
Kirken ble innvidd i 1901. På 1920-tallet ble tårnkonstruksjonen skadet, og tårnene måtte derfor gjøres lavere. Kirken ble sprengt i luften av tyskerne i 1944, og ble gjenoppbygd etter krigen i årene 1947–1972. I 1992 ble kirken katedralen til bispedømmet Warszawa-Praga, og fikk i 1997 status som Basilica minor.
Konvolusjon
Konvolusjon (engl.: convolution) eller folding er en matematisk operasjon med mange anvendelseområder som f.eks. i digital bildebehandling, signalbehandling og reguleringsteknikk. Konvolusjonsoperatoren tar to funksjoner f og g som parameter.
Definisjon av kontinuerlig konvolusjonsintegral:
Definisjon av diskret konvolusjonssum:
Eksempel på anvendelse
I digital bildebehandling har man bare diskrete verdier, så der fungerer det slik: Man har et konvolusjonsfilter, enten 1-dimensjonalt eller 2-dimensjonalt. Det blir lagt oppå hvert pixel og pixelet i det filtrerte bildet blir regnet sammen som en lineærkombinasjon av nabopixelene med filterelementene som koeffisienter. Et konvolusjonsfilter er det samme som et korrelasjonsfilter, bare rotert 180 grader.
Et eksempel på et konvolusjonsfilter er gjennomsnittsfilteret; der er konvolusjonssfilteret. Hvert pixel i det filtrerte bildet blir altså gjennomsnittet av alle nabopixelene.
Tilfredshet kirkegård
Tilfredshet kirkegård er en kirkegård ved området Elgeseter mot Nidelva og Harald Hardrådes gate sør for Trondheim sentrum. Kirkegården ble vigslet i 1898 etter at deler av eiendommen Tilfredshet var tatt i bruk som gravlund. De resterende parsellene fra Tilfredshet ble for øvrig regulert til samme formål i 1913. Kirkegården har et areal på om lag 106 dekar og har rundt 9000 gravsteder og 6000 urnegravsteder. Tilfredshet kapell og det tilhørende krematoriet (oppført 1919) ligger sentralt på gravlunden sammen med klokketårnet (oppført 1919). Både kapellet og klokketårnet ble tegnet av arkitekt Nils Ryjord.
Allehelgenskirken i Warszawa
Allehelgenskirken (polsk Kościół Wszystkich Świętych) er en kirke ved Grzybowski-plassen i Warszawa.
Historie
Byggingen av kirken startet i 1861 etter tegninger av Enrico Marconi, inspirert av St. Justina kirke i Padova. Kirken ble innviet den 31. oktober 1883 av erkebiskop Wincenty Popiel, men var fremdeles ikke ferdigbygd – først i 1892 begynte byggingen av tårnene.
Under den tyske invasjonen av Polen i 1939 ble kirken ubetydelig skadet. Under okkupasjonen var den en av tre kirker som befant seg i den jødiske gettoen, og ble brukt av kristne jøder. Pastor Marceli Godlewski engasjerte seg i å skjule jøder under krigen, og en av personene som ble hjulpet var blant annet Ludwik Hirszfeld. I 1942 kom kirken på den andre siden av gettomurene, og ble betydelig ødelagt under Warszawaoppstanden.
Etter krigen ble kirken gjenoppbygd, men av ideologiske grunner ble den omgitt av høye bygninger for å ikke dominere i bydelen.
St Peter’s College (Auckland)
St Peter's College er en katolsk skole i Auckland på New Zealand kun for gutter. Skolen underviser elever på klassetrinn 7 til 13. Skolen er en av New Zealands katolske skoler.
Skolens motto «To Love and To Serve» (Amare et Servire) er delt med noen andre skoler i Auckland.
São-Simão-demningen
Usina São-Simão er en demning og et vannkraftverk i Paranaíba-elven i det sørlig-sentrale Brasil, delstaten Minas Gerais på grensen til Goiás. Installert effekt for vannkraftproduksjon er 1.710 MW fra 6 turbiner, som gir Usina Hidrelétrica de São Simão plass blant de ti kraftigste produksjonverkene i Brasil. Arbeidet med dammen ble ferdig i 1978, og dammen er 127 meter høy og 3.611 meter lang. Selve damfyllingen er på 12,7 millioner m³, og benyttes i kraftproduksjonen.
Centralfilm
Centralfilm AS var den ledende produsenten av reklamefilm i Norge i etterkrigstida, fram til ca. 1980. For mange sentrale norske filmfolk ble selskapet deres filmskole.
Sentrale filmfolk
Mange personer, noen kjente, har i årenes løp vært tilknyttet selskapet: Knut Andersen, senere kjent for tallrike regioppgaver, Hans Christensen (importert fra Danmark), den svenske regissøren Odert von Schoultz og, Arild Brinchmann (begge på frilansbasis), Kjell Austad, Arvid Skauge, filmfotografen Mattis Mathiesen, og regissøren Knut Bohwim, Richard Røgeberg, Arne Philip Fraas, Dag Klippenberg og Jan Erik Gammleng.
Skiftet navn til Centralfilm AS
I januar 1960 ble navnet endret til Centralfilm AS. På dette tidspunkt ble et nett med kontorer opprettet i Stockholm, Oslo, København, Hamburg og Helsingfors. Samtlige var datterselskap under Stockholm. Konstellasjonen varte frem til midt på 1960-tallet, men fra 1962 ble de deltagende løst fra svensk eierskap.
Kulturfilmer
Med sin målrettede profil rettet mot reklame- og informasjonsfilmer vant Centralfilm betydelige markedsandeler. På reklamefilmsiden hadde selskapet i lange perioder opp imot 60 %. Selskapet laget også en rekke kulturfilmer, helt fra tidlig 1950-tall. Det var imidlertid i 1973 de hadde den største satsingen, og styret utpekte dette året som selskapets innovasjonsår. En helaftens dokumentarfilm «Ragnarock», fra festivalen i Holmenkollen, og den populære tv-serien «Ante» er de best kjente arbeidene fra denne perioden.
Siste år
Etter eget ønske gikk Knut-Jørgen Erichsen av som direktør i begynnelsen av 1978. Stein Monn-Iversen overtok. I midten av året solgte Ernst G. Mortensen & Co sine aksjer til Stein Monn-Iversen. Firmanavnet ble videreført som «det nye Centralfilm». «Det gamle» skiftet navn til M-Film A/S. Ikke lenger et produksjonsselskap, men fortsatt eier av det tekniske utstyret som ble leaset til «det nye». Stein Monn-Iversen og firmaets ansatte eide aksjene. I 1980 kom Henrich Nissen-Lie inn som 50 % aksjonær. I 1983 økte han sin andel til 100 %. Firmanavnet ble endret til Nissen-Lie Trading AS. Det fremsto også som Nissen-Lie Film & Video A/S og Nissen-Lie Consult AS. Samme år ble et nytt selskap, Centralfilm AS, stiftet med Nissen-Lie og Esselte som eiere. Dets formål var å produsere og distribuere programmer for abonnement-TV i Norge under navnet FilmNet. Selskapets siste produksjon var i 1985.
Bernt Christian Birkeland
Bernt Christian Birkeland (født 16. juli 1974) er en norsk advokat og tidligere fotballspiller.
Birkeland spilte 10 kamper på U-landslaget, og vant Junior-NM med Start i 1993. Han var blant Norges fremste tekniske talenter på 90-tallet, men ble erklært fotballinvalid etter en skade i 2000.
Birkeland jobber nå for advokathuset Feydt & Hamborgstrøm. Han er sønn av tidligere Start-spiller Sven Otto Birkeland
Klubbhistorie
Birkeland startet sin karriere i Start, hvor han spilte 42 seriekamper og scoret 1 mål. I 1999 signerte Birkeland for Marsala i den italienske tredjedivisjonen etter å ha prøvd seg for den portugisiske toppklubben Boavista og Aberdeen i den skotske toppdivisjonen. Før 2000-sesongen signerte han for OBOS-liga laget Kongsvinger.
Pentameter
Pentameter (av gresk pente, fem og metron, mål) er et versemål med fem verseføtter i hver verselinje.
I antikk litteratur er pentametret et vers bestående av to like halvdeler, hver på to og en halv daktyl, altså – v v – v v – | – v v – v v -.
I første halvdel av verset kan to korte stavelser erstattes av en lang, men det tillates ikke i siste halvdel.
Et par eksempler:
Det antikke pentametret brukes aldri alene, men alternerer alltid med heksametret i det såkalte elegiske distikon, som er versemålet for elegier og epigrammer.
I nyere tid brukes ordet stundom også om andre versemål med fem verseføtter, for eksempel omtales av og til blankverset som «jambisk pentameter».
Wavefield Inseis
Wavefield Inseis AS er et norsk selskap som produserer global marin seismikk. Selskapet opererer, per 2008, seks seismikkfartøy og kan levere seismikk i 2D, 3D, 4D, multi-azimuth og wide-azimuth, og tilbyr både exclusive og multi-client oppdrag.
Kumsusan minnepalass
Kŭmsusan minnepalass (også referert til som Kumsusan-mausoleet eller Kim Il-sung-mausoleet) er en bygning som ligger nordøst i den nordkoreanske hovedstaden, Pyongyang.
Palasset ligger i en del av byen som bare er åpen for besøkende utlendinger torsdager og søndager for på forhånd avtalte gruppebesøk. Fotografering, videobilder, røyking og snakking er forbudt inne i palasset.
Bydel Stovner
Historie
Bydelen har siden tidlig i middelalderen vært en jordbruksbygd. Gjennom bygda gikk også tjodveien (Oldtidsveien på Stovner) fra Oslo til Romerike og videre til Trondheim. Først som en sti der dyrene hadde vært de første ingeniører, en vei som vi i dag kjenner som oldtidsveien. Senere i år 1777 ble en ny og bedre vei bygget vest i bygda, omtrent der Trondheimsveien går i dag. Denne nesten tusenårige gjennomfarten av dyr og mennesker bidro til at bygda også har lange tradisjoner med gjestgiverier og skyssvirksomhet.
662 Newtonia
662 Newtonia er en hovedbelteasteroide. Den ble oppdaga den 30. mars 1908 av Joel Hastings Metcalf fra Taunton i Massachusetts, USA. Den er oppkalt etter Isaac Newton.
Bydel Stovner
Historie
Rundt år 1900 ble den østlige delen av bygda utparsellert til boligtomter, en del av bydelen som i dag utgjør det som nå kalles Gamle Stovner og Høybråten. Høybråten vokste raskt til å bli bygdas sentrum, med skole, kino og butikker. De øvrige arealene i bygda var fortsatt jordbruksarealer i mange år der tolv større og mindre gårder var i drift. Og i de neste seksti år bodde det omkring 1800 beboere i bygda inntil Oslo kommune vedtok ytterligere utbygging i 1965.
Kommunen eksproprierte de gjenværende jordbruksarealer og en storstilt utbygging kom i gang. Dette er i dag ny bebyggelse, med hvert sitt særpreg, som nå heter Vestli, Fossum, Haugenstua, Smedstua og Rommen. Og selvfølgelig den eldste bebyggelsen på Gamle Stovner og Høybråten som faktisk ikke er så gammel lenger. For de fleste av de gamle husene er enten revet eller bygget om.
Etter bystyrets vedtak om bare 15 bydeler fra år 2004 blir også Høybråten en del av Stovner bydel. Da har den opprinnelige bygda, «Høybråten og Stovner», som har vært atskilt siden bydelsordningen i 1973, igjen blitt samlet. I løpet av en periode på tretti år økte innbyggertallet til ca. 27.885 innbyggere.
Stovner bydel er inndelt i mindre regioner med Vestli som i hovedsak er bebygget med terrasseblokker og rekkehus. Øvre del av Rommen som er bebygget med eneboliger. Fossum som er bebygget med høye og lave blokker. Haugenstua og Smedstua som også er bebygget med blokker, og Gamle Stovner som består av eneboliger og rekkehus. Eneboliger finner vi også på Høybråten med noen rekkehus og blokker inne i blant. Den siste tilveksten til bydelen er Tangerud som ble ferdigstilt for innflytting med rekkehus og eneboliger i perioden 2001–2003.
Idrett
Ved siden av industrifeltet ligger Rommen ballfelt der også deler av Norway cup blir spilt hver sommer. Andre idrettsanlegg i bydelen er Stovnerbanen, Vestlibanen, Jesperud kunstgressbane, Haugenstuahallen og Stovnerhallen. I skogkanten ved Vestli har Høybråten og Stovner idrettslag bygget en liten slalåmbakke med skitrekk mindre barn. Det finnes ca. 3 km lang lysløype i det samme området. I tillegg har bydelen en rekke mindre ballfelt. Nordvest i bydelen finnes det en 9-hulls golfbane. I tillegg til nærhet til marka har bydelen mange grønne felter inne i mellom bebyggelsen med et godt utbygget gangveisystem gjennom hele bydelen.
Bebyggelse
Bydelen har flere nærbutikker og større dagligvarebutikker i tillegg til Stovner Senter, som er et av byens største forretningssentre. Bydelen har to kommunale legesentre og en felles helsestasjon. Bydelen har god kommunikasjon inn til Oslo sentrum. T-banen, linje 5, har stoppestedene Vestli stasjon, Stovner stasjon og Rommen stasjon i bydelen med avgang hvert kvarter (og halvparten av dette igjen i rushtid). Reisetiden med T-banen til Jernbanetorget (Oslo-S) er ca. 25 minutter. Litt lenger sør i bydelen går lokaltoget med stoppesteder på Høybråten stasjon og Haugenstua holdeplass. Lokaltoget til Oslo sentralstasjon tar ca. 15 minutter.
Velferdstilbud og frivillige organisasjoner
Stovner bydel er godt utbygget med barnehager, og har i dag en barnehagedekning på 80%. 27 barnehager av forskjellige kategorier er drevet av kommunen, i tillegg er 3 for tiden drevet av private. Bydelen har 6 barneskoler, 3 ungdomsskoler og 1 skole for videregående.
Dælin (Kraby-Dælin)
Dælin (Kraby-Dælin) er en matrikkelgard i Nordlia i Østre Toten (gnr. 137). Garden har om lag 230 mål dyrka jord og 250 mål skau. Eiendommen ligger inntil Askjumgutua.
Bydel Stovner
Velferdstilbud og frivillige organisasjoner
De fleste bondegårdene i bydelen er nå borte, men det står fortsatt igjen tre fullverdige bondegårder i sentrum av bydelen. Det blir drevet et meget populært ridesenter, skolefritidsordning og husflidsaktiviteter på Øvre Fossum som er eiet av kommunen. Den andre gården Nedre Fossum er i privat eie, men gården er nå leiet av kommunen. Hva som skal skje videre av aktiviteter på denne gården er under planlegging og utvikling, men Stovnerbarnehagenes pedagogiske ressurssenter har allerede flyttet inn på gården. Den tredje gården er Bånkall gård som ligger ved Trondheimsveien 640 og som har en lang historietradisjon som gård på tomten. Gården ble første gang nevnt i biskop Eysteins jordebok fra 1396, men antas å være enda eldre. I 1993 brant hovedbygningen innvendig, men ble senere bygget opp igjen. I dag blir gården blant annet brukt som tilholdssted for Familie dagene som arrangeres av Groruddalen Historielag, Lions i Groruddalen, Foreningen Kunnskap og Kultur i Groruddalen, Bånkall gårds venner, Grorud Ungdomskorps, Akers Avis Groruddalen og bydelene Grorud og Stovner. Under festivalen arrangeres bl.a. Groruddals mesterskap i kjerringbæring.
Dælin (Kraby-Dælin)
Navnet Kraby-Dælin viser at garden har ligget under storgarden Kraby i Hoffgrenda. Forleddet skiller eiendommen fra Båkinn-Dælin, som ligger ca. 2 kilometer lenger øst.
Bydel Stovner
Velferdstilbud og frivillige organisasjoner
Den kommunale musikkskolen har egen avdeling på Stovner, og gir et tilbud for alle variasjoner av musikkinstrumenter. De mer "rockete" kan finne en annen spirende utviklings- og karrieremulighet i Stovner Rockefabrikk som også har et fullverdig tilbud om alt rundt det å feste musikken til lydbånd.
Dælin (Kraby-Dælin)
Den eldste bygningen på Dælin er hovedbygningen, der salen er dekorert av Peder Balke. Stabburet er flytta til Wilhelm Halléns "folkemuseum" på Anekstad.
Bydel Stovner
Velferdstilbud og frivillige organisasjoner
Stovner politistasjon ligger midt i bydelen. Denne politistasjonen var den første i landet som begynte å arbeide etter en ny arbeidsmodell. Noe som en tid het Stovnermodellen. Men som nå, etter at flere politistasjoner fulgte etter, heter Oslomodellen.
Dælin (Kraby-Dælin)
Dælinøgarden var husmannsplass under Kraby-Dælin. Småbruket Linnerud (ved Raufosslinna) ble fradelt i 1890. Dette kan være et nytt navn på husmannsplassen Dælinstuggua. På 1970-tallet ble det solgt fra en del tomter på det gamle beitet langs Askjumgutua.
Fredrik II av Det tysk-romerske rike
Fredrik Hohenstaufen (født 26. desember 1194 i Jesi, død 13. desember 1250 i Castel Fiorentino ved Lucera) var en tysk-romersk keiser.
Fredrik var konge av Sicilia 1198–1220, konge av Tyskland 1212-1220, tysk-romersk keiser 1220-1250 og konge av Jerusalem 1229-1250.
Bakgrunn
Han var sønn av keiser Henrik VI og Constance av Sicilia, sønnesønn av keiser Fredrik Barbarossa.
Konge
Da faren hans døde ble han konge av Sicilia. Han ble imidlertid satt under formynderi av pave Innocens III, som i 1212 lanserte ham som kandidat i kampen om den tyske tronen. Fullt ut akseptert som Tysklands konge ble han først ved Otto IVs død i 1214.
Keiser
Fredrik ble senere kronet til romersk keiser i 1220. Han ble bannlyst av pave Gregorius IX i 1228, fordi han ikke innfridde sitt løfte om å lede et korstog.
Under sin bannlysning foretok Fredrik likevel et korstog og erobret Jerusalem i 1229. Korstoget foregikk uten kamp, og Fredrik fikk Jerusalem gjennom en avtale med Mohammad al-Kamil Ibn al-Adil, konge av Egypt og bror av Saladin, som han fra tidligere hadde gode relasjoner til. Fredrik ble forsont med paven i 1230, men på ny bannlyst i 1237 etter å ha beseiret Det andre lombardiske forbundet. Han kjempet for å styrke keisermakten mot kirken og de norditalienske statene.
Fredrik var kjent som en svært kunnskapsrik mann, interessert i naturvitenskap, og han behersket latin, gresk og arabisk. Hoffet hans i Palermo var et midtpunkt for dannelse og kunnskap. Det utskårne hodet som pryder Svensgården på Bryggen i Bergen, har vært utpekt som en sannsynlig gave fra ham til den norske kongen Håkon Håkonsson.
Av samtidige arabiske kronikører ble han beskrevet nærmest som ateist. Etter sigende skrev han boken De tribus impostoribus (= De tre svindlerne) om Moses, Jesus og Muhammed, og ble derfor utpekt som «endetidskeiseren» eller til og med Antikrist selv.
Da Fredrik døde, jublet de italienske fransiskanerne og pavens tilhengere over at Antikrist hadde forlatt denne verden. Men i Tyskland sørget mange, også de tyske fransiskanerne, over at mannen de hadde satt sin lit til som kristenhetens redningsmann, var borte.
Etter Fredriks død ble alle tronarvingene drept av hans fiender, og Det tysk-romerske riket var uten keiser i 23 år. Keisermakten skulle aldri igjen få den samme stillingen verken i Tyskland eller Italia.
Hypebaeus
Systematisk inndeling med europeiske arter
Hypebaeus har 12 arter i Europa. Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).
Utrecht (provins)
Utrecht er en provins i Nederland som er regnet som den aller minste av provinsene. Hovedstaden heter Utrecht. Provinsen har beliggenhet mellom Noord-Holland og Zuid-Holland i vest, og Gelderland i øst.
Provinsen gjennomskjæres av en rekke elver blant annet Rhinen, Lek og Vecht. Det drives en del jordbruk basert på husdyrhold, samt dyrking av grønnsaker og frukt. Industrien er særlig konsentrert i de store byene.
Raggsekkspinner
Raggsekkspinner (Pachythelia villosella) er en sommerfugl som tilhører familien sekkspinnere (Psychidae). Den er funnet spredt nord til Møre og Romsdal i Norge. Hannen har velutviklede vinger og fjærformede antenner, hunnen er larvelignende og svært redusert, med stor, sekklignende kropp og helt uten bein og antenner.
Utseende
Hannen er en ganske stor (vingespenn 24-28 millimeter), kraftig, brun sekkspinner med fjærformede antenner. Kroppen er kledt med oppstående, rødbrune hår og virker litt bustete. Vingene er ensfarget brune, litt tynt skjellkledte. Hunnen er 16-20 millimeter lang, larvelignende, helt uten antenner og bein og med sterkt reduserte fasettøyne. Larvesekken er rundt 3 centimeter lang, kledt med grove stråbiter og småkvister som bare er festet i sekkens fremre ende.
Levevis
Arten er hyppigst i åpne områder, for eksempel tørrere partier på myrer og enger, men finnes også i åpen skog. Larven lever på småbusker som lyng, viere, blokkebær og bjørk. Utviklingen tar to eller tre år. De voksne hannene flyr i juni-juli, mens hunnene ikke forlater larvesekken sin så lenge de lever. Hannen lukter seg fram til hunnens feromoner og strekker den tøyelige bakkroppsspissen sin inn i eggsekken for å pare seg med hunnen som sitter inni.
Utbredelse
Arten er utbredt i Europa, men har minket eller forsvunnet i mange områder. I Norge forekommer den langs kysten til Rogaland, dessuten i Møre og Romsdal.
Frihetsklokken
Frihetsklokken kan være
Massachusetts
Massachusetts er en delstat i USA, i regionen New England. Boston er hovedstaden. Massachusetts er også kalt utdannelsesstaten, siden flere av verdens beste universiteter, blant annet Harvard og Massachusetts Institute of Technology, ligger der. Delstaten har en rik historie, siden det var her de første immigrantene fra «Mayflower» kom og at «The Boston Tea Party» fant sted her.
Tangenelva (Enebakk)
Tangenelva renner fra Våg (126 moh) til Mjær (110 moh) i Ytre Enebakk. Elvas lengde er om lag en kilometer. Det har tidligere vært minst to sagbruk langs elva, og det er i dag anlagt en kulturpark i området.
Massachusetts
Massachusetts Bay Colony-perioden (1629–1686)
Pilegrimene ble snart fulgt av puritanere fra Themsen-regionen i England som etablerte Massachusetts Bay-kolonien. Selv om puritanerne kom til Massachusetts på leting etter religiøs frihet, var de ikke tolerante for andre religioner enn sin egen. Folk som Anne Hutchinson, Roger Williams og Thomas Hooker forlot Massachusetts og reiste sørover på grunn av puritanernes manglende religiøse toleranse. Williams endte opp med å grunnlegge kolonien Rhode Island og Hooker grunnla Connecticut. Kong Filips krig (1675–1676), den blodigste indianerkrigen i den tidlige kolonitiden, inkluderte betydelige kampanjer i Pioneer Valley og Plymouth-kolonien. Det tok mange år for koloniene i det sørlige New England å komme seg fra krigens ettervirkninger.